Official Journal L 189 , 29/07/2003 P. 0001 - 0004



Ir-Regolament tal-Kunsill (KE, EURATOM) Nru 1338/2003 tat-23 ta' Lulju 2003 li jistabbilixxi l-kejl applikabbli mill-1 ta' Jannar 2003, għar-rimunerazzjoni ta' l-uffiċċjali tal-Komunitajiet Ewropej, li jkunu qed iservu ġo pajjiżi terzi IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunitajiet Ewropej, Wara li kkunsidra, r-Regolamenti dwar l-Istaff ta' uffiċjali tal-Komunitajiet Ewropej, u l-kondizzjonijiet ta' l-impjieg ta' persuni oħra tal-Komunità li jkunu qegħdin jagħtu servizz, imfassla permezz tar-Regolament (KEE, Euratom, KEFA) Nru 259/68 [1], u partikolarment l-ewwel paragrafu ta' l-Artikolu13 ta' l-Anness X tiegħu, Wara li kkunsidra l-proposta tal-Kummissjoni, Billi: (1) Għandhom jiġu kkunsidrati t-tibdiliet fil-għoli tal-ħajja f'pajjiżi barra l-Komunità, u l-kejl applikabbli mill-1 ta' Jannar 2003 għar-rimunerazzjoni mħallsa bil-munita tal-pajjiż li fih ikunu mpjegati l-uffiċċjali li jkunu qegħdin iservu f'pajjiżi terzi, għandu jkun determinat kif ġej. (2) Il-kejl, li dwaru jkun sar ħlas a bażi tar-Regolament (KE, Euratom) Nru 101/2003 [2], jista' jwassal għal aġġustamenti l-fuq jew l-isfel, lir-rimunerazzjoni. (3) Għandu jkun hemm lok għal ħlasijiet lura, fl-eventwalita‘ ta' żieda fir-rimunerazzjoni bħala riżultat tal-kejl il-ġdid. (4) Għandu jkun hemm lok sabiex jiġu rkuprati s-somom imħallsa żejda, fl-eventwalita' ta' tnaqqis fir-rimunerazzjoni, bħala riżultat tal-kejl il-ġdid għall-perjodu bejn l-1 ta' Jannar 2003 u d-data tad-dħul fis-seħħ ta' dan ir-regolament. (5) Għandu jkun hemm lok sabiex jiġi ristrett dan l-irkuprar, għal terminu ta' mhux aktar minn sitt xhur qabel id-Deċiżjoni li tfassal dan il-kejl, u sabiex l-effetti tagħha jinfirxu fuq perjodu ta' mhux aktar minn 12-il xahar wara dik id-Deċiżjoni, bħal ma' huwa l-każ ma' kejl applikabbli ġewwa l-Komunità Ewropea għal-rimunerazzjoni u pensjonijiet ta' uffiċċjali u persuni oħra li jkunu qegħdin iservu fil-Komunitajiet Ewropej, ADOTTA DAN IR-REGOLAMENT: Artikolu 1 B'effett mill-1 ta' Jannar 2003, il-kejl applikabbli għar-rimunerazzjoni t'uffiċċjali tal-Komunitajiet Ewropej, li jkunu qegħdin iservu f'pajjiżi terzi, u li huma mħallsa bil-munita tal-pajjiż li fih ikunu impjegati, għandu jkun kif muri fl-Anness. Ir-rati tal-kambju għall-kalkolu ta' din ir-rimunerazzjoni, għandhom ikunu dawk użati għall-implimentazzjoni tal-budget ġenerali ta' l-Unjoni Ewropea għax-xahar ta' qabel id-data li għaliha saret riferenza fl-ewwel paragrafu. Artikolu 2 1. L-istituzzjonijiet għandhom jagħtu ħlasijiet b'lura fl-eventwalita ta' żieda fir-rimunerazzjoni bħala riżultat tal-kejl muri fl-Anness. 2. L-istituzzjonijiet għandhom jagħmlu aġġustamenti retrospettivi l-isfel, fuq ir-rimunerazzjoni fl-eventwalita ta' tnaqqis bħala riżultat tal-kejl muri fl-Anness, għall-perjodu bejn l-1 ta' Jannar 2003 u d-data tad-dħul fis-seħħ ta' dan ir-Regolament. Aġġustamenti retrospettivi li jinvolvu l-irkupru ta' somom imħallsa, għandhom ikunu ristretti għall-perjodu ta' mhux aktar minn sitt xhur qabel id-data tad-dħul fis-seħħ ta' dan ir-Regolament. L-irkupru għandu jkun mifrux għal mhux aktar minn 12-il xahar minn dik id-data. Artikolu 3 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fil-kumplessità tiegħu u japplika direttament fl-Istati Membri kollha. Magħmul fi Brussel, 23 Lulju 2003. Għall-Kunsill Il-President F. Frattini [1] ĠU L 56, ta' l-4.3.1968, p. 1. Regolament kif l-aħħar emendat permezz tar-Regolament (KE, Euratom) Nru 2265/2002 (ĠU L 347, ta' l-20.12.2002, p. 1). [2] ĠU L 16, 22.01.03, p. 1. -------------------------------------------------- ANNESS Post ta' l-impieg | Kejl Jannar 2003 | Afganistan | 0,0 | Albanija | 82,2 | Alġerija | 0,0 | Angola | 130,5 | l-Arġentina | 59,9 | Awstralja | 93,2 | Bangladesh | 67,8 | Barbados | 126,1 | Belize | 94,4 | Benin | 86,9 | Bolivja | 62,1 | Bosnja u Ħerżegovina | 74,2 | il-Botswana | 63,3 | il-Brażil | 61,2 | il-Bulgarija | 76,2 | Burkina Faso | 81,1 | Burundi | 0,0 | il-Kambodja | 81,4 | il-Kamerun | 99,2 | il-Kanada | 78,6 | Kap Verde | 76,7 | ir-Repubblika ta' l-Afrika Ċentrali | 111,0 | Chad | 115,5 | Ċili | 76,5 | Ċina | 92,1 | Kolumbja | 67,7 | Komoros | 107,4 | Kongo | 109,4 | Kosta Rika | 91,0 | Kosta ta' l-Ivorju | 104,0 | Kroazja | 95,7 | Kuba | 0,0 | Ċipru | 100,3 | ir-Repubblika Ċeka | 91,6 | Repubblika Demokratika tal-Kongo | 145,8 | Ġibuti | 116,5 | ir-Repubblika Dominikana | 70,3 | Ekwador | 0,0 | l-Eġittu | 68,5 | Equatorial Guinea | 105,2 | l-Eritrea | 44,2 | l-Estonja | 76,2 | l-Etjopja | 77,3 | Fiji | 71,7 | Il-Repubblika tal-Maċedonja | 78,2 | Gabon | 114,2 | Georgia | 96,1 | il-Gana | 80,3 | il-Gwatemala | 91,3 | il-Ginea | 81,0 | il-Ginea-Bissau | 137,6 | Gujana | 75,6 | il-Ħaiti | 68,4 | Hong Kong | 106,1 | l-Ungerija | 75,1 | l-Indja | 55,1 | l-Indoneżja | 93,3 | l-Iżrael | 104,1 | il-Ġamajka | 110,2 | il-Ġappun (Naka) | 141,1 | il-Ġappun (Tokyo) | 150,6 | il-Ġordan | 89,3 | il-Każakistan | 105,4 | il-Kenya | 87,7 | Laos | 0,0 | il-Latvja | 76,2 | il-Libanu | 110,9 | Il-Lesoto | 55,7 | il-Liberja | 0,0 | il-Litwanja | 77,4 | il-Madagaskar | 86,5 | il-Malawi | 96,3 | Il-Malasja | 0,0 | il-Mali | 92,1 | Malta | 102,7 | il-Mawritanja | 67,4 | il-Mawrizju | 81,2 | il-Messiku | 96,7 | il-Marokk | 88,0 | il-Możambik | 77,4 | Namibia | 67,4 | in-Nepal | 0,0 | l-Olanda Antilles | 106,8 | New Caledonia | 122,4 | in-Nikaragwa | 82,7 | in-Niġer | 88,4 | in-Niġerja | 87,7 | in-Norveġja | 145,3 | il-Pakistan | 57,6 | il-Papwa Ginea Ġdida | 61,9 | il-Paragwaj | 62,9 | il-Peru | 94,7 | il-Filippini | 58,0 | il-Polonja | 78,6 | ir-Rumanija | 54,7 | ir-Russja | 118,2 | ir-Rwanda | 97,4 | São volum and Príncipe | 65,4 | l-Arabja Sawdita | 0,0 | is-Senegal | 82,4 | is-Serbja u l-Montenegro | 64,6 | is-Sierra Leone | 85,5 | Singapor | 0,0 | is-Slovakkja | 79,7 | is-Slovenja | 86,3 | il-Gżejjer Solomon | 80,3 | is-Somalja | 0,0 | l-Afrika t'Isfel | 56,2 | il-Korea t'Isfel | 105,6 | is-Sri Lanka | 69,0 | is-Sudan | 43,4 | is-Surinam | 63,7 | Swaziland | 56,3 | l-Isvizzera | 124,2 | is-Sirja | 67,2 | it-Tajwan | 0,0 | it-Tanżanija | 71,9 | it-Tajlandja | 66,7 | Il-Gambja | 47,9 | Togo | 98,7 | Tonga | 64,4 | it-Trinidad u Tobago | 81,7 | it-Tuniżija | 80,1 | It-Turkija | 84,5 | l-Uganda | 83,1 | l-Ukraine | 108,6 | l-Istati Uniti (New York) | 123,1 | l-Istati Uniti (Washington DC) | 119,4 | l-Urugwaj | 67,6 | Vanuatu | 119,5 | il-Venezwela | 77,9 | il-Vjetnam | 61,2 | ix-Xatt tal-Punent u l-Medda ta' Gaża | 97,5 | iż-Żambja | 51,0 | iż-Żimbabwe | 187,0 | --------------------------------------------------